Raud teju

Raud teju (Salvator rufescens) er ei øgle som høyrer heime i delar av Argentina, Bolivia og Paraguay.

 Skildring 

Som nyklekte viser dei fleste av denne arten lite, om nokon, raud farge. Vanlegvis er kroppsfarga først brungrøn med svarte striper på tvers av kroppen og fleire brotne kvite striper langs lengda. Dyra utviklar raud farge etter kvart som dei modnast; hannane er vanlegvis meir fargesterke enn hoene. Vaksne hoer kan bli opptil 91 cm lange, hannane opptil 140 cm og utviklar større kjevar.

Utbreiingsområdet er omtrent som tørr chaco-økosystemet, men finst også sørover inn i argentinsk monte. Dette svarar til vestlege Argentina, søraustlege Bolivia og vestlege Paraguay. Her lever dei opportunistisk og vil ete ei rekkje plante- og dyremateriale: bær, amfibium, insekt, gnagarar, fuglar og egg og åtsel. Raude tejuar er dagaktive og lever på bakken. 

Hoa legg 20-25 egg i kullet. Egga klekker etter 45-75 dagar avhengig av temperatur. Raud teju når vanlegvis kjønnsmoden alder i løpet av omtrent fire år.

I temperert klima som i Argentina går dyra i dvale om vinteren. Dei grev seg ned og held stort sett fram med å vere inaktive i dei kaldaste periodane.

 I fangenskap 

Desse reptila er vanlege i marknaden for eksotiske kjæledyr på grunn av sin stort sett rolege natur. Raude tejuar i fangenskap kan bli opptil 20 år gamle. Dei kan trenast med klikklæte og er kjent for å følgje etter eigarane sine.

Galleri

 Kjelder 

 Denne artikkelen er byggjer på «Red tegu» frå , den 2. januar 2025

 Bakgrunnsstoff 

Kategori:Tejuar
Kategori:Dyr i Argentina
Kategori:Dyr i Bolivia
Kategori:Dyr i Paraguay